बांसवाड़ा के व्यापारी से लूटी लग्जरी कार पीपाड़ में मिली
जोधपुर-पालीसीमा पर निंबली टोल नाके के पास गत 2 मार्च की रात को मारपीट करने के दौरान पिस्तौल दिखा बांसवाड़ा के ज्वेलरी व्यापारी की लग्जरी कार लूट कर भागे बदमाशों के बारे में पुलिस के हाथ ठोस सुराग लगे है। आरोपियों की तलाश में पुलिस टीमें संभावित ठिकानों पर भेजी गई है, जबकि लूटी गई लग्जरी कार सोमवार रात को पुलिस ने जोधपुर जिले में पीपाड़ के निकट भुंडाणा गांव से बरामद की। वहां यह कार लावारिश हालत में सुनसान जगह पर खड़ी थी, जिसकी सूचना ग्रामीणों ने पुलिस को दी थी। कार को रोहट थाने में लाया गया है, जबकि आरोपियों की सरगर्मी से तलाश की जा रही है। उल्लेखनीय है कि बांसवाड़ा के आजाद चौक निवासी नीतेश पुत्र भंवरलाल सोनी अपने मित्र बापूराम तथा यग्नेश रंगानी निवासी राजकोट के साथ व्यापार के सिलसिले में गत 2 मार्च को नागौर गया था। वहां से रात को ही वे एसयूवी (लग्जरी) कार में बांसवाड़ा लौट रहे थे। रात लगभग 11 बजे निंबली टोल प्लाजा पार करने के बाद उनकी जीप के पीछे चल रही स्कार्पियों के चालक ने उन्हें बार-बार डीपर दिया तो उन्होंने अपनी एसयूवी रोक दी। शेष| पेज 17
उनकेरुकते ही स्कार्पियों से उतरे पांच जनों ने तीनों व्यापारियों के साथ मारपीट शुरू कर दी और पिस्तौल दिखा कर धमकाया। जान बचाने के लिए तीनों दोस्त खेतों की तरफ भाग गए। इस दौरान हमलावरों ने उनके मोबाइल पर्स भी छीन लिए थे। उनके खेतों में भागने के बाद हमलावर उनकी एसयूवी लेकर फरार हो गए। सोमवार को यह कार पुलिस ने पीपाड़ के भुंडाणा गांव से बरामद की है, जिसे लूटने के बाद आरोपी यहां छोड़ कर भाग गए। आरोपियों के बारे में पुलिस के हाथ अहम सुराग लगे हैं, जिसके आधार पर उनकी तलाश की जा रही है।
bho_Deva hin_Deva hin_Deva